钦定古今图书集成/明伦汇编/闺媛典/第291卷 > 皇清二十四 > 王伯矿妻任氏
## 钦定古今图书集成/明伦汇编/闺媛典/第291卷 > 皇清二十四 > 王伯矿妻任氏

按《霸州志》：“任氏，王伯矿妻。适矿三载，生一子，名世哲。矿没，姑蒋氏、妾姑孙氏俱残暮，世哲尚在襁褓，氏艰难辛苦，以奉甘旨。两姑病，氏视汤药，焚香顶祝，求以身代。及两姑相继逝，凡含殓之具，无不出氏手。教子入泮，中道而殂。无后，氏谋族人为立嗣，抚养恩勤。长而婚娶生曾孙，禋祀赖以不绝。”